"Daar is 'n dierbare kruis" | ToekomsVenster
"Daar is 'n dierbare kruis"
by Kariné Joubert | May 15, 2020 | Blog | 0 comments
Dan is daar 'n ruwe kruis. Twee planke wat in die middel aanmekaar gekap is en twee kettings wat van die kante af hang. Die woorde "vrede" in geroeste sinkagtige metaalletters is ook daarop aangebring.
Daar is so baie dinge wat ek nie verstaan nie. In hierdie tyd van ongemak en onsekerheid, wêreldwyd, wonder ek dikwels hoe en waar God inpas. Ek vra waarom Hy die Covid-19 pandemie nie keer nie en waarom mense sterf.
Maar as ek die kruis sien, die leë kruis, die plek van versoening, vergiffenis, lewe en vryspraak dan weet ek ons is nie sonder hoop nie.
"Ons oë is nie op die sigbare dinge gerig nie maar op die onsigbare. Die sigbare dinge is tydelik, die onsigbare ewig". 2 Kor.4:18